rejauldu/bengali-wikipedia huggingface dataset:
মারাইমালাইনগর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ চেন্নাইয়ের এগমোর থেকে ৫০ কিলোমিটার ও বণ্ডলুর থেকে ১৫ কিলোমিটার দক্ষিণে এটি অবস্থিত৷  মারাইমালাইনগর চেন্নাই মহানগর এলাকার অন্তর্গত৷ চেন্নাই নগরোন্নয়ন কর্তৃপক্ষ ১৯৮০ খ্রিস্টাব্দ নাগাদ এটিকে উপগ্রহ নগরে উন্নীত করে৷ মারাইমালাইনগরে বহু ভারীশিল্প সংস্থান৷ এখান থেকে এক মাইল দূরত্বের মধ্যেই রয়েছে ফোর্ড ইন্ডিয়া প্রাইভেট লিমিটেড ও বিএমডব্লিউ গাড়ী প্রস্তুতকারক দুটি সংস্থা৷ ৮ কিলোমিটার দূরত্বে ভারতের সফটওয়্যারের সিংহভাগ দখল করে রাখা ইনফোসিসের একটি কার্যালয় রয়েছে৷ নিকটবর্তী পোতেরিতে রয়েছে এসআরএম বিশ্ববিদ্যালয়ের মূল বিদ্যায়তন প্রাঙ্গণ, এটি মূলত বিজ্ঞান ও প্রযুক্তি বিশ্ববিদ্যালয়৷  ২০১১ খ্রিস্টাব্দ অনুযায়ী এর জনগণনা ছিলো ৮১,৮৭২ জন৷https://www.census2011.co.in/data/town/803362-maraimalainagar-tamil-nadu.html এই অঞ্চলটিতে রয়েছে চেন্নাই শহরতলি রেলওয়ের মারাইমালাইনগর রেলওয়ে স্টেশন৷ এর উত্তর দিকে রয়েছে কাট্টাঙ্কুলতুর ও‌ দক্ষিণ দিকে রয়েছে সিংহপেরুমালকোয়িল।  জনতত্ত্ব  ২০১১ খ্রিস্টাব্দে ভারতের জনগণনা অনুসারে মারাইমালাইনগরের জনসংখ্যা ছিল ৮১,৮৭২ জন, যেখানে প্রতি হাজার পুরুষে ৯৫৩ জন নারী বাস করতেন, যা জাতীয় গড়ের তুলনায় অধিক হলেও রাজ্যের গড় অনুযায়ী কম। মোট শিশু সংখ্যা ৮,৮২১ জন যেখানে শিশুপুত্র সংখ্যা ৪,৫৫৫ জন এবং শিশুকন্যা সংখ্যা ৪,২৬৬ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১৮.৫৪ ও ০.৪৫। শহরটির সাক্ষরতার হার ছিল ৭৮.৬৭ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৯,৯৭০ টি। মোট শ্রমজীবীর সংখ্যা ৩১,৯২৬ জন, যার মধ্যে কৃষক ৩২৯ জন, মূল কৃষিজীবী ৭৩২ জন গৃহস্থলী সংক্রান্ত শ্রমজীবী ৮৫৩ জন, অন্যান্য শ্রমজীবী ২৫,৬৩৭ জন। মোট প্রান্তিক শ্রমজীবী সংখ্যা ৪,৩৭ জন, যার মধ্যে প্রান্তিক কৃষক ৭১ জন, প্রান্তিক কৃষিজীবী ১৯১ জন, প্রান্তিক গৃহস্থলী সংক্রান্ত শ্রমজীবী ১৬৪ জন, অন্যান্য শ্রমজীবী ৩,৯৪৯ জন।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
নিচের তালিকাটি পাকিস্তানের উপত্যকা সমূহের। thumb|গিলগিত-বালতিস্তানের বাগ্রত উপত্যকা thumb|গিলগিত-বালতিস্তান ও রাকাপোকশির পশ্চিম সম্মুখভাগে হুনজা উপত্যকা thumb|আজাদ কাশ্মীরের নীলম উপত্যকা thumb|খাইবার পাখতুনখোয়ার কাঘান উপত্যকা thumb|খাইবার পাখতুনখোয়ার পালাস উপত্যকা thumb|বেলুচিস্তানের উরাক উপত্যকা গিলগিত-বালতিস্তান  শিগার উপত্যকা  গিলগিত উপত্যকা  হুনজা উপত্যকা  নগর উপত্যকা  শকারদু উপত্যকা  রুপাল উপত্যকা  ইয়াসিন উপত্যকা  নালতার উপত্যকা  বাগ্রত উপত্যকা  ছিপরসুন উপত্যকা  ছরবাত উপত্যকা  গরিকোট উপত্যকা  হাজি ঘাম উপত্যকা  হিসপার উপত্যকা  হোপার উপত্যকা  খারকু উপত্যকা  ইশকোমান উপত্যকা  কুনার উপত্যকা  খাপলু উপত্যকা  হুশায় উপত্যকা  তালায় উপত্যকা  তাগুস উপত্যকা  গলাঘমুলি উপত্যকা  আজাদ কাশ্মীর  ঝিলাম উপত্যকা  লীপা উপত্যকা  শামাহনি উপত্যকা  বান্দালা উপত্যকা  কাস ছানাতার উপত্যকা  নীলাম উপত্যকা  পাথিকা উপত্যকা  বাগ উপত্যকা  বানা উপত্যকা  বানজোসা উপত্যকা  শাউন্তার উপত্যকা  খাইবার পাখতুনখোয়া  কাঘান উপত্যকা  সোয়াত উপত্যকা  চিত্রাল উপত্যকা  পানজকোরা উপত্যকা  আল্লাই উপত্যকা  বাত্তাগ্রাম উপত্যকা  বুমবুরেত উপত্যকা  কালাশ উপত্যকা  রুমবুর উপত্যকা  খোত উপত্যকা  কনশ উপত্যকা  মারান্দেহ উপত্যকা  মিরানজাই উপত্যকা  শাইখদারা উপত্যকা  শিনকারি উপত্যকা  শিরান উপত্যকা  টিকরি উপত্যকা  টিরাত উপত্যকা  বারঘিল উপত্যকা  পালাস উপত্যকা  কুমরাত উপত্যক  ইউটরোর উপত্যকা  মারঘাজার উপত্যকা  জারোগো উপত্যকা  গাবিনা জব্বা উপত্যকা  মিয়াণ্ডম উপত্যকা  উশু উপত্যকা  গ্যাব্রাল উপত্যকা  কালাম উপত্যকা  বাহরাইন উপত্যকা  মানকিয়াল উপত্যকা  মাদিয়ান উপত্যকা  পাঞ্জাব  ঢান উপত্যকা  সুন উপত্যকা  ফুগলা উপত্যকা  শয়ান শাকাসের উপত্যকা  ছামকুন উপত্যকা  বেলুচিস্তান  কোয়েটা উপত্যকা  ছাম্মান উপত্যকা  উরাক উপত্যকা  মুলা উপত্যকা  কেন্দ্র শাসিত উপজাতীয় এলাকা  কুররুম উপত্যকা  টিরাহ উপত্যকা  খানকি উপত্যকা  তছি উপত্যকা   আরও দেখুন  পাকিস্তানে পর্যটন পাকিস্তানের পার্বত্য স্টেশন পাকিস্তানের হ্রদ সমূহ পাকিস্তানের জলপ্রপাত সমূহ  * উপত্যকা বিষয়শ্রেণী:পাকিস্তানের ভূমিররূপের তালিকা
পার্সি টাইসন প্লাম লুইস (; জন্ম: ২ অক্টোবর, ১৮৮৪ - মৃত্যু: ৩০ জানুয়ারি, ১৯৭৬) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন ‘প্লাম’ ডাকনামে পরিচিত প্লাম লুইস।   প্রারম্ভিক জীবন  অক্সফোর্ড বিশ্ববিদ্যালয়ে অধ্যয়ন করেছেন তিনি। ১৯০৭-০৮ মৌসুমের শুরুতে তিনি বেশ কিছু প্রথম-শ্রেণীর খেলায় অংশ নিয়েছেন। অধিকাংশই ওয়েস্টার্ন প্রভিন্সের সদস্য থাকা অবস্থায় খেলেছেন। ১৯১৩-১৪ মৌসুমে এমসিসি দল দক্ষিণ আফ্রিকা সফরে যায়। সফরের প্রথম খেলায় সফরকারী দলের বিপক্ষে ওয়েস্টার্ন প্রভিন্সের সদস্যরূপে ১৮৫ মিনিটে ১৫১ রানের ইনিংস উপহার দেন তিনি।Western Province v MCC 1913-14 দুই সপ্তাহ পর একই দলের বিপক্ষে কেপ প্রদেশের পক্ষে খেলেন। এবারো তিনি সফলতা পাননি। তাস্বত্ত্বেও প্রথম টেস্ট খেলায় তাকে অন্তর্ভুক্ত করা হয়েছিল।   টেস্ট ক্রিকেট ১৩ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে প্লাম লুইসের। এটিই তার একমাত্র টেস্টে অংশগ্রহণ ছিল। উভয় ইনিংসেই তিনি শূন্য রান করেন। উভয় ক্ষেত্রেই ‘কট ওলি বোল্ড বার্নস জিরো’ পরিসংখ্যান বহিতে উল্লেখ করা হয়।South Africa v England, Durban 1913-14 খেলায় তার দল ইনিংস ও ১৫৭ রানের বিশাল ব্যবধানে পরাভূত হয়েছিল।   বিশ্বযুদ্ধে অংশগ্রহণ  প্রথম বিশ্বযুদ্ধে সক্রিয়ভাবে ফ্রান্সে অংশগ্রহণ করেন। এ সময় তিনি লেফট্যানেন্ট-কর্নেল পদবীধারী ছিলেন। বেশ কয়েকবার পায়ে আঘাতপ্রাপ্ত হন। যুদ্ধ শেষে ‘এমসি’ ও ‘বার’ লাভ করেন।  দ্বিতীয় বিশ্বযুদ্ধেও কর্মকর্তা হিসেবে দায়িত্ব পালন করেন। তবে এবার সরাসরি যুদ্ধক্ষেত্রে ছিলেন না তিনি।The Cricketer, April 1976, p. 73. এরপর তিনি আইনজীবী হিসেবে কর্মরত ছিলেন।Wisden 1977, p. 1045.   ব্যক্তিগত জীবন  ৮ জুলাই, ১৯৭৩ তারিখে বিখ্যাত ইংরেজ ক্রিকেট তারকা উইলফ্রেড রোডসের দেহাবসানের পর তিনি বয়োজ্যেষ্ঠ জীবিত টেস্ট ক্রিকেটারের সম্মাননা লাভ করতে থাকেন। ৩০ জানুয়ারি, ১৯৭৬ তারিখে নাটালের ডারবানে ৯২ বছর বয়সে প্লাম লুইসের দেহাবসান ঘটে।   তথ্যসূত্র    আরও দেখুন   টাইগার স্মিথ  জিমি ব্লাঙ্কেনবার্গ  সানফয়েল সিরিজ  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৮৪-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:কেপ টাউন থেকে আগত ক্রিকেটার
জন আলেকজান্ডার ম্যাকলিন, এমবিই (; জন্ম: ২৭ এপ্রিল, ১৯৪৬) কুইন্সল্যান্ডের হারস্টন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৭৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন ‘অগো’ ডাকনামে পরিচিত জন ম্যাকলিন।   খেলোয়াড়ী জীবন  ১৯৬৮-৬৯ মৌসুম থেকে ১৯৭৮-৭৯ মৌসুম পর্যন্ত প্রথম-শ্রেণীর খেলোয়াড়ী জীবন চলমান ছিল জন ম্যাকলিনের। সমগ্র খেলোয়াড়ী জীবনে চারটিমাত্র টেস্ট ও দুইটি একদিনের আন্তর্জাতিকে অংশগ্রহণের সুযোগ পেয়েছিলেন জন ম্যাকলিন। ১ ডিসেম্বর, ১৯৭৮ তারিখে ব্রিসবেনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে ৬ জানুয়ারি, ১৯৭৯ তারিখে সিডনিতে সর্বশেষ টেস্টে অংশ নেন তিনি।   খেলার ধরন  কুইন্সল্যান্ড ক্রিকেটের একনিষ্ঠ সেবক হিসেবে জন ম্যাকলিনের পরিচিতি রয়েছে। ১৯৭০-এর দশকের অধিকাংশ সময় দলটিকে শীর্ষস্থানে নিয়ে যান। অস্ট্রেলিয়ার তৎকালীন প্রথম পছন্দের উইকেট-রক্ষক রড মার্শের নিকটতম প্রতিদ্বন্দ্বী হিসেবে আবির্ভূত হয়েছিলেন। ১৯৬৯-৭০ মৌসুমে অস্ট্রেলিয়া দলের সদস্যরূপে নিউজিল্যান্ড গমন করেন। পরবর্তীতে বিশ্ব সিরিজ ক্রিকেটে অংশ নেন।  তার উইকেট-রক্ষণের মান বেশ বিশ্বাসযোগ্য ও নির্ভরশীল ছিল। কিন্তু, ইংল্যান্ডের স্পিনারদের বোলিং মোকাবেলা তার ব্যাটিংয়ের সীমাবদ্ধতা সবিশেষ লক্ষ্যণীয় ছিল।  ক্রিকেট খেলায় অসামান্য অবদানের স্বীকৃতিস্বরূপ ১৯৮০ সালে মেম্বার অব দি অর্ডার অব দ্য ব্রিটিশ এম্পায়ার উপাধিতে ভূষিত হন।   ব্যক্তিগত জীবন  ব্রিসবেন স্টেট হাই স্কুল থেকে পড়াশোনা সম্পন্ন করেন। এরপর কুইন্সল্যান্ড বিশ্ববিদ্যালয় থেকে প্রকৌশল (পুরকৌশল) ও অর্থনীতি বিষয়ে স্নাতক ডিগ্রি লাভ করেন। ২০০৭ সালে ব্রিসবেনে অপাস ইন্টারন্যাশনাল কনসালট্যান্টসের ভূমি ও অবকাঠামো উন্নয়নের ওয়ার্কগ্রুপ ম্যানেজারের দায়িত্ব পালন করেন। পাশাপাশি কিউএএস বোর্ডের মাধ্যমে কুইন্সল্যান্ড স্পোর্ট একাডেমিতে (কিউএএস) পরামর্শকের দায়িত্ব পালন করছেন। এরপূর্বে ডেভেলপম্যান্ট প্লানিং লিমিটেডের সভাপতি, ফার এভরাট ইঞ্জিনিয়ার্স এন্ড টেবলটপ আর্কিটেক্টস এন্ড প্ল্যানার্সের পরিচালকের দায়িত্বে ছিলেন।  ব্যক্তিগত জীবনে বিবাহিত তিনি। তার চার পুত্র সন্তান রয়েছে।   তথ্যসূত্র    আরও দেখুন   কেভিন রাইট  জন ম্যাকলারিন  নিউ সাউথ ওয়েলস ক্রিকেট দল  অস্ট্রেলীয় টেস্ট ক্রিকেটারদের তালিকা  অস্ট্রেলীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:কুইন্সল্যান্ড ক্রিকেট অধিনায়ক বিষয়শ্রেণী:ব্রিসবেন থেকে আগত ক্রিকেটার বিষয়শ্রেণী:উইকেট-রক্ষক বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
দেবেন্দ্রনাথ মল্লিক বা সংক্ষেপে  ডি এন মল্লিক (১৮৬৬ ― ১৯৪১) ছিলেন খ্যাতনামা  বাঙালি অধ্যাপক । তিনি প্রখ্যাত বিজ্ঞানী সত্যেন্দ্রনাথ বসু, মেঘনাদ সাহা, নিখিলরঞ্জন সেন প্রমুখের প্রিয় গণিতের অধ্যাপক ছিলেন।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩০৫,  জন্ম ও শিক্ষাজীবন  দেবেন্দ্রনাথ মল্লিকের জন্ম ব্রিটিশ ভারতের অধুনা  পশ্চিমবঙ্গের হাওড়া জেলার  উলুবেড়িয়ায় পিতা গঙ্গানারায়ণ মল্লিক জমিদারি সেরেস্তায় কাজ করতেন। তার স্কুলের পড়াশোনা বাগনান ইংরাজী স্কুলে। কলকাতার সেন্ট জেভিয়ার্স কলেজের মেধাবী ছাত্র ছিলেন তিনি। স্নাতক ও স্নাতকোত্তরের পর গিলক্রাইস্ট বৃত্তি নিয়ে ইংল্যান্ড যান। কেমব্রিজ থেকে রাঙলার হয়ে ও বিজ্ঞানে ডক্টরেট ডিগ্রি লাভ করে স্বদেশে ফেরেন।  কর্মজীবন প্রথমে হুগলি কলেজ ও তারপর পাটনা কলেজে কিছু দিনের  অধ্যাপনার পর চুক্তির ভিত্তিতে ১৯০৮ ও ১৯০৯ খ্রিস্টাব্দে কলকাতা বিশ্ববিদ্যালয়ে  অধ্যাপক লিটিলের স্থলাভিষিক্ত হয়ে রিডার হিসাবে যোগ দেন গণিত ও পদার্থবিজ্ঞান পড়ানোর জন্য। এর পর   প্রেসিডেন্সি কলেজে যোগ দেন। এখানে ১৯১১ খ্রিস্টাব্দে তার  গণিতের ছাত্ররা ছিলেন সত্যেন্দ্রনাথ বসু, মেঘনাদ সাহা, নিখিলরঞ্জন সেন প্রমুখেরা। এখান থেকে অবসর নেওয়ার পর তিনি আলিগড় ও কাশ্মীর কলেজের অধ্যক্ষ হন। একবারে শেষে রংপুরের কারমাইকেল কলেজ শিক্ষকতা করে অধ্যক্ষ হিসাবে অবসর নেন। ১৯১৩ খ্রিস্টাব্দে পাটনায় অল ইন্ডিয়া থিইস্টিক কনফারেন্স এবং ভারতীয় বিজ্ঞান কংগ্রেস সংস্থার মুম্বই এ অধিবেশনে অনুষ্ঠিত বিজ্ঞান কংগ্রেসে পদার্থবিজ্ঞান বিভাগের সভাপতি ছিলেন। তার রচিত গণিত ও পদার্থবিজ্ঞানের কলেজীয় স্তরের পাঠ্যপুস্তক আছে।   তথ্যসূত্র   বিষয়শ্রেণী:১৮৬৬-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি গণিতজ্ঞ বিষয়শ্রেণী:সেন্ট জেভিয়ার্স কলেজের প্রাক্তন শিক্ষার্থী বিষয়শ্রেণী:কারমাইকেল কলেজ, রংপুরের শিক্ষক
বাঘিল ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৮ কিলোমিটার উত্তর-পশ্চিমে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বাঘিল ইউনিয়নের মোট জনসংখ্যা ৩০,৪৩৭ জন। এই ইউনিয়নে মোট ঘরসংখ্যা ৬৮৫৮ টি।   শিক্ষা  বাঘিল ইউনিয়নের গড় সাক্ষরতার হার শতকরা ৪১ ভাগ (পুরুষ-৪৫.৭%, মহিলা-৩৬.৫%)।   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
কে ই ইসমাইল|থাম্ব কে ই ইসমাইল (মালায়ালাম) : കെ। । ഇസ്മയിൽ) , ভারতের কেরালার একজন বামপন্থী রাজনীতিবিদ। তিনি সদস্য হিসাবে রাজ্যসভায় কেরালার প্রতিনিধিত্ব করেছেন। ১৯৯৬ থেকে ২০০১ পর্যন্ত তিনি কেরালা রাজ্যের রাজস্ব মন্ত্রী ছিলেন। তিনি ১৯৮২ থেকে ১৯৮৭, ১৯৯১ থেকে ১৯৯৬ এবং ১৯৯৬ থেকে ২০০১ পর্যন্ত কেরালা আইনসভায় পাতম্বি আসনের প্রতিনিধিত্ব করেছিলেন।  সিপিআইয়ের সিনিয়র নেতা কে ই ইসমাইল ১৯৪৪ সালের ১০ সেপ্টেম্বর শ্রী কে সি ইব্রাহিমের পুত্র হিসাবে জন্মগ্রহণ করেছিলেন।  ১৯৫৬ সালে তিনি ছাত্র আন্দোলনের মধ্য দিয়ে রাজনীতিতে প্রবেশ করেছিলেন। পরে, ১৯৬২-৬৪-এর সময় তিনি ভারতীয় সেনাবাহিনীতে দায়িত্ব পালন করেছিলেন। তবে কমিউনিস্ট হওয়ার কারণে তাকে চাকরি থেকে বরখাস্ত করা হয়েছিল। তিনি ভারতের কমিউনিস্ট পার্টির সাথে সম্পর্কিত বিকেএমইউর সাথে সক্রিয়ভাবে যুক্ত আছেন।   বহিঃসংযোগ    রাজ্যসভা ওয়েবসাইটে প্রোফাইল  http://www.stateofkerala.in/niyamasabha/k_e_ismail.php   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতের কমিউনিস্ট পার্টি বিষয়শ্রেণী:জীবিত ব্যক্তি বিষয়শ্রেণী:কেরলের রাজ্যসভা সদস্য বিষয়শ্রেণী:মালয়ালী রাজনীতিবিদ বিষয়শ্রেণী:১৯৪১-এ জন্ম
এয়ার মার্শাল (এয়ার এমএসএল বা এএম) হল একটি এয়ার-অফিসার পদমর্যাদা যা রয়্যাল এয়ার ফোর্সের মধ্যে উদ্ভূত হয়েছে।  র‌্যাঙ্কটি অনেক কমনওয়েলথ দেশ সহ ঐতিহাসিক ব্রিটিশ প্রভাব রয়েছে এমন অনেক দেশের বিমান বাহিনী ব্যবহার করে। পদটি সাধারণত একজন ভাইস অ্যাডমিরাল বা লেফটেন্যান্ট জেনারেলের সমতুল্য ধরা হয়।  এয়ার মার্শাল অবিলম্বে এয়ার ভাইস-মার্শালের পদমর্যাদার সিনিয়র এবং অবিলম্বে এয়ার চিফ মার্শাল পদের অধীনস্থ। এয়ার মার্শালের পদমর্যাদার কর্মকর্তারা সাধারণত একটি বিমান বাহিনীর কমান্ডার-ইন-চিফ বা একটি বৃহৎ বিমান বাহিনী গঠনের মতো খুব সিনিয়র নিয়োগ করেন। এয়ার চিফ মার্শাল এবং এয়ার ভাইস-মার্শালের পদমর্যাদার কর্মকর্তাদেরও সাধারণভাবে এয়ার মার্শাল বলা হয়।  মাঝে মাঝে, মার্শাল পদমর্যাদার বিমান বাহিনীর অফিসারদের এয়ার মার্শাল হিসাবে বিবেচনা করা হয়।   রয়্যাল এয়ার ফোর্স ব্যবহার এবং ইতিহাস    উৎপত্তি  ১৯১৯ সালে RAF-নির্দিষ্ট র‌্যাঙ্কের শিরোনাম গ্রহণের আগে, এটি প্রস্তাব করা হয়েছিল যে RAF রয়্যাল নেভির অফিসার পদ ব্যবহার করতে পারে, নৌ র্যাঙ্ক টাইটেলের আগে "বায়ু" শব্দটি সন্নিবেশিত করা হয়েছিল। উদাহরণস্বরূপ, যে পদটি পরবর্তীতে এয়ার মার্শাল হয়েছিলেন তা এয়ার ভাইস-এডমিরাল হতেন। অ্যাডমিরালটি এই পরিবর্তিত ফর্ম সহ তাদের পদের শিরোনামগুলির যে কোনও ব্যবহারে আপত্তি জানিয়েছিল, এবং তাই একটি বিকল্প প্রস্তাব দেওয়া হয়েছিল: এয়ার-অফিসার পদগুলি "আর্ডিয়ান" শব্দটির উপর ভিত্তি করে তৈরি হবে, যা গ্যালিক শব্দগুলির সংমিশ্রণ থেকে উদ্ভূত হয়েছিল "প্রধান" এবং "পাখি" , "সেকেন্ড আর্ডিয়ান" বা "উইং আর্ডিয়ান" শব্দটি বিশেষভাবে ভাইস-এডমিরাল এবং লেফটেন্যান্ট-জেনারেলের সমতুল্য পদের জন্য ব্যবহৃত হচ্ছে। যাইহোক, এয়ার মার্শালকে অগ্রাধিকার দেওয়া হয়েছিল এবং 1919 সালের আগস্টে এটি গ্রহণ করার পর থেকে ব্যবহার করা হয়েছে  স্যার হিউ ট্রেনচার্ড, বিমান বাহিনী প্রধানের পদমর্যাদা চালু করার সময়, ১১ আগস্ট ১৯১৯-এ প্রথম এয়ার মার্শাল হন     তথ্যসূত্র     বিষয়শ্রেণী:বাংলাদেশের সামরিক পদমর্যাদা
লক্ষ্মণভোগ আম হল খুবই মিষ্টি স্বাদের আম, যা ভারতীয় রাজ্য পশ্চিমবঙ্গে জন্মায় ও বাজারজাত করা হয়। ‘মালদা লক্ষ্মণভোগ আম’ পরিভাষাটি ২০০৮ খ্রিস্টাব্দ থেকে নিবন্ধিত ভৌগোলিক নির্দেশক, যা মালদা জেলার মধ্যে উত্পাদিত পণ্যকে—লক্ষ্মণভোগ আম—উল্লেখ করে। পশ্চিমবঙ্গ ব্যতীত, বিহার ও প্রতিবেশী রাষ্ট্র বাংলাদেশে এই আমের চাষ করা হয়। আমগুলি প্রায় আশবিহীন ও গন্ধ সম্মত; আকর্ষণীয় কমলা হলুদ রঙের এবং খুবই মিষ্টি স্বাদের হয়।  গাছে থেকে পরিপক্ক আম সংগ্রহ করা হয়; আম মৌসুমের মাঝামাঝি সময়ে, মূলত জুন মাস, এই আম পরিপক্ক হয়। মালদহ জেলায় প্রায় ৩২ হাজার হেক্টর জুড়ে আম বাগান রয়েছে, যার মধ্যে ৮৫০ হেক্টর জমিতে লক্ষ্মণভোগ আম চাষ করা হয়। ভারত ও পশ্চিমবঙ্গ সরকার আলফানসো আমের পাশাপাশি হিমসাগর (খিরসাপাত) সহ লক্ষ্মণভোগকে রপ্তানিকারক জাত হিসাবে বেছে নিয়েছে।  ভৌগোলিক স্বীকৃতি  এই প্রজাতির আম ভারতের ভৌগোলিক অস্তিত্বের ইঙ্গিত দেয়। তাই এই আমকে ভারতের ভৌগোলিক অস্তিত্বের ইঙ্গিত হিসাবে নির্বাচন করা হয়েছে। এই আমের নিবন্ধন সংখ্যা ১১১।    তথ্যসূত্র   বিষয়শ্রেণী:ভারতের আমের জাত বিষয়শ্রেণী:পশ্চিমবঙ্গের কৃষি বিষয়শ্রেণী:আম
পোখরাজ হল Al2SiO4(F,OH)2রাসায়নিক সংকেতযুক্ত একটি সিলিকেট পদার্থ। ইহা অর্থোরম্বিক পদ্ধতিতে জমাট বাঁধে এবং এর কৃস্টালগুলি বেশিরভাগ প্রিজমাকার পিরামিডিয় বা অন্যান্য আকৃতির হয়।  বর্ণ ও রকমভেদ thumb|left|Facet cut topaz gemstones in various colors thumb|left|Yellow topaz in stepped kite-shaped cut শুদ্ধ পোখরাজ বর্ণহীন এবং স্বচ্ছ, কিন্তু অশুদ্ধি দ্বারা ইহা রঙিন করা হয়। আদর্শ পোখরাজ হল লাল, হলুদ, ধূসর, রক্তাভ-কমলা বা নীলচে বাদামি রঙের৷ ইহা সাদা, সবুজ, নীল, সোনালি, গোলাপি (বিরল), রক্তাভ-হলদে বা অস্বচ্ছ থেকে স্বচ্ছ হয়ে থাকে। কমলা পোখরাজ সবচেয়ে দামি; ইহা নভেম্বরের জাতকদের জন্য  শুভরত্ন এবং বন্ধুত্বের প্রতীক। এটি আমেরিকার উটা রাজ্যের রাষ্ট্রীয় রত্ন।Utah State Gem – Topaz . Pioneer.utah.gov (2010-06-16). Retrieved on 2011-10-29. রাজকীয় পোখরাজ হল হলুদ, গোলাপি (বিরল, প্রাকৃতিক) বা গোলাপি-কমলা ব্রাজিলের রাজকীয় পোখরাজ উজ্জ্বল হলুদ থেকে গাঢ় সোনালি বাদামি এবং কখনো কখনো বেগুনিও হয়ে থাকে। বাদামি পোখরাজগুলিকে উজ্জ্বল হলুদ, সোনালি, গোলাপি বা বেগুনি বর্ণে রঞ্জিত করা হয়। কিছু রাজকীয় পোখরাজ দীর্ঘদিন রাখলে বিবর্ণ হয়ে যায়।Imperial Topaz , Natural History Museum of Los Angeles CountyGemstones & Gemology – Topaz , Emporia State University নীল পোখরাজ টেক্সাসের রাষ্ট্রীয় রত্ন যা প্রাকৃতিকভাবে বিরল।State Gem – Texas Blue Topaz. State Gemstone Cut – Lone Star Cut. state.tx.us    ব্যবহার   পোখরাজ পাথর মূল্যবান পাথরের মধ্যে একটি। জ্যোতিষ শাস্ত্রে এর গুরুত্বপূর্ণ ব্যবহার রয়েছে। পোখরাজ বৃহস্পতি গ্রহের রত্ন।  তথ্যসূত্র  বহিঃসংযোগ   Topaz—International Colored Gemstone Association   Topaz and other minerals found at Topaz Mountain, Juab County, Utah Geological Survey    বিষয়শ্রেণী:রত্নপাথর
লখনউ–মোরাদাবাদ রেলপথ (এটি লখনউ–মোরাদাবাদ প্রধান রেলপথ নামেও পরিচিত) ভারতের উত্তরপ্রদেশ রাজ্যের লখনউ ও মোরাদাবাদ রেল স্টেশন দুটিকে সংযুক্ত করে। রেলপথটি উত্তর রেলের প্রশাসনিক আওতাধীন।  ইতিহাস   লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয়। লখনউ থেকে সান্দিলা ও তারপরে হারদোই পর্যন্ত রেলপথ নির্মাণের কাজ ১৮৭২ সালে শেষ হয়। বরেলি পর্যন্ত রেলপথটি ১৮৭৩ সালে সম্প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়। একটি শাখা রেলপথ ১৮৯৪ সালে চাঁদৌসিকে আলীগড়ের সাথে যুক্ত করে।  একটি সংক্ষিপ্ত ২৪ কিলোমিটার (১৫ মাইল) রেলপথ রাজা কা সাহসপুরকে সম্ভল হাতিম সরাইয়ের সাথে যুক্ত করে।   বিদ্যুতায়ন   ৩২৬ কিলোমিটার (২০৩ মাইল) দীর্ঘ মোরাদাবাদ–শাহজাহানপুর–লখনউ রেলপথ হল একটি বিদ্যুতায়িত দ্বৈত রেলপথ।  ৬৩৬ কিলোমিটার (৩৯৫ মাইল) দীর্ঘ মুঘলসরাই-মোরাদাবাদ রেলপথের বিদ্যুতায়ন ২০১৩ সালে শেষ হয়। চাঁদৌসি-বরেলি বিভাগ সহ মোরাদাবাদ-আলীগড় রেলপথের বৈদ্যুতিকরণের জন্য জরিপের অনুমোদিত ২০১২–১৩ সালের বাজেটে প্রদান করা হয়।   শেড   লখনউয়ের ডিজেল লোকো শেড বা আলমবাগ ডিজেল শেডে ডব্লিউডিএম-২, ডব্লিউডিডিএম-৩এ, ডব্লিউডিডিএম-৩ডি, ডব্লিউডিডিজি-৩এ ও ডব্লিউডিডিজি-৪ সহ ১৬০+ লোকোমোটিভ রয়েছে। চরবাগ লোকোমোটিভ ওয়ার্কশপ পর্যায়ক্রমিক ভাবে সংস্কারের কাজসমূহ পরিচালনা করে।   গতিসীমা   মোরাদাবাদ–লখনউ রেলপথকে "ডি-শ্রেণি"ভুক্ত রেলপথ হিসাবে শ্রেণিবদ্ধ করা হয় এবং এই রেলপথে ট্রেনগুলি সর্বোচ্চ ১০০ কিলোমিটার/ঘণ্টা গতিতে চলাচল করতে পারে।   যাত্রী চলাচল   এই রেলপথে লখনউ চরবাগ, বরেলি ও মোরাদাবাদ স্টেশন ভারতীয় রেলের শীর্ষ শতাধিক বুকিং স্টেশনের তালিকাভুক্ত।   রেলপথ পুনর্গঠন  ১৮৭২ সালের দিকে, ভারতীয় শাখা রেলওয়ে সংস্থাটি অওধ ও রোহিলখণ্ড রেলপথে রূপান্তরিত হয়। অওধি ও রোহিলখণ্ড রেলপথ ১৯২৫ সালে পূর্ব ভারতীয় রেল সংস্থার সাথে একত্রিত হয়।  ভারত সরকার বাংলা ও উত্তর-পশ্চিম রেলপথ অধিগ্রহণ করে এবং রোহিলখণ্ড ও কুমাওন রেলপথের সাথে একীভূত করে ১৯৪৩ সালে অওধ ও তিরহুত রেলপথ গঠন করে।  পূর্ব রেল, উত্তর রেল ও উত্তর পূর্ব রেল ১৯৫২ সালে গঠিত হয়। পূর্ব রেল ইস্ট ইন্ডিয়ান রেলওয়ে কোম্পানির মুঘলসরাইয়ের পূর্ব দিকের একটি অংশ ও বেঙ্গল নাগপুর রেলওয়ের সহযোগে গঠিত হয়।  তথ্যসূত্র  বহিঃসংযোগ  লখনউ চারবাগের ট্রেনগুলি  বরেলিতে ট্রেনগুলি  মোরাদাবাদে ট্রেনগুলি  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:উত্তরপ্রদেশের রেলপথ বিষয়শ্রেণী:লখনউ রেলওয়ে বিভাগ, উত্তর রেল
মদনপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলার মদনপুরে অবস্থিত।   অবস্থান  মদনপুর রেলওয়ে স্টেশন নদীয়া জেলার মদনপুরে অবস্থিত। এই স্টেশন থেকে  পরবর্তী স্টেশন হল - শিমুরালি রেলওয়ে স্টেশন এবং পূর্ববর্তী স্টেশন হল - কল্যাণী রেলওয়ে স্টেশন।   ইতিহাস  শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।  রেলপথ  মদনপুর  রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে  নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।   শিয়ালদহ - রাণাঘাট  রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।    পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। মদনপুর  রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  মদনপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মদনপুর  রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে  এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  মদনপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৬২-এ ভারতে প্রতিষ্ঠিত বিষয়শ্রেণী:১৮৬২-এ ভারতে চালু রেলওয়ে স্টেশন
thumb|শিয়ালকাঁটা গাছ ও ফুল thumb|Argemone mexicana আগুনাকাঁটা/শিয়ালকাঁটা (বৈজ্ঞানিক নাম Argemone mexicana) একটি কাঁটাযুক্ত পপি জাতীয় (প্যাপাভারেসি গোত্রের) গাছ যা মেক্সিকো থেকে বাকি বিশ্বে একটি আগাছা হিসাবে ছড়িয়ে পড়েছে। এর বৈজ্ঞানিক নাম (আর্জিমোন মেক্সিকানা) প্রাচীন গ্রিক ভাষার আর্জিমা ("ছানি" বা "ক্যাটারাক্ট") থেকে এসেছে। এই গাছের রস চক্ষুরোগের চিকিৎসায় ব্যবহার হত বলে এর নাম দেওয়া হয়েছে আর্জিমোন, এবং মেক্সিকোয় পাওয়া যায় বলে মেক্সিকানা। এটি একাধারে বিষাক্ত আগাছা এবং ঔষধি গুল্ম।  অপকারিতা শিয়ালকাঁটার বীজ দেখতে অনেকটা সর্ষের মতো এবং সেই বীজের তেল দেখতে অনেকটা সর্ষের তেলের মতো, তাই সর্ষের মধ্যে এর ভেজাল ব্যবহার হয়। ভোজ্যতেলের শিয়ালকাঁটার তেলের ভেজালের মাত্রা ১% এর বেশি হলে বিষক্রিয়া দেখা যেতে পারে। ১৯৭৭ সালে কলকাতায় একবার এর বিষক্রিয়ার প্রাদুর্ভাব হয়েছিল। ১৯৯৮ সালে উত্তর ভারতে দিল্লীর আশেপাশে প্রায় আড়াই হাজার লোকের ভোজ্যতেলের মধ্যে ভেজালের কারণে একবার এই বিষক্রিয়া দেখা দেয় এবং অন্ততঃ ৬৫ জন মারা যায়।Sharma, B D, Malhotra, Sanjay, Bhatia, Vikram, Rathee, Mandeep Classic diseases revisited: Epidemic dropsy in India Postgrad Med J 1999 75: 657-661 http://pmj.bmj.com/cgi/content/full/75/889/657। এই বিষক্রিয়ার লক্ষণ শরীরে জল জমে যাওয়া (ড্রপ্সি) তাই এই অবস্থার নাম "এপিডেমিক ড্রপ্সি"। শিয়ালকাঁটার তেলের মধ্যে অবস্থিত বিষাক্ত উপক্ষারগুলির মধ্যে দুটি হল স্যাঙ্গুইনারিন (Sanguinarine) ও ডাইহাইড্রোস্যাঙ্গুইনারিন (dihydrosanguinarine)। স্যাঙ্গুইনারিন সঠিক কীভাবে কাজ করে তা সম্পূর্ণ পরিষ্কার না হলেও এই উপক্ষার অনেকটা ডিজিটালিস বা ওউয়াবেন-এর মত কোষপর্দায় অবস্থিত সোডিয়াম-পটাশিয়াম-এটিপিএজ পাম্পকে বন্ধ করে দেয়। এই ক্রিয়া স্বল্প মাত্রায় হলে কোষে ক্যালসিয়াম বেড়ে যায় ফলে হৃদযন্ত্রের সংকোচন বাড়িয়া এটি ডিজিটালিসের মত ড্রপ্সির ওষুধ হিসাবে কাজ করতে পারে। এই জন্যে এই গাছটির ওষধি গাছ হিসাবে ব্যবহার ছিল। কিন্তু এর মাত্রা বেশি হলে রক্তবাহের দেওয়ালের ছিদ্রগুলি বড় হয়ে রক্তরস বেশি পরিমাণে আন্তঃকোষীয় স্থানে বের হয়ে যায় ও এটি নিজেই ড্রপ্সির কারণ হয়ে দাঁড়ায়।  thumb|স্যাঙ্গুইনারিন   তথ্যসূত্র   বিষয়শ্রেণী:বিষাক্ত উদ্ভিদ বিষয়শ্রেণী:আগাছা বিষয়শ্রেণী:ভেজাল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা